Obama: Ekonomija i radna mesta
Američki predsednik naglasio važnost stranačke saradnje zbog usvajanja zakona, koji će omogućiti napredak zemlje
Centralna tema obraćanja predsednika  zajedničkom zasedanju oba doma Kongresa bilo je otvaranje novih radnih mesta i jačanje ekonomije, ali je američki predsednik naglasio da će zakoni, koji će to omogućiti, biti usvojeni samo uz podršku obe stranke – i demokratske i republikanske. rekao je Obama. Govoreći o najboljem načinu za otvaranje novih radnih mesta, Obama je podsetio da je sistem slobodnog preduzetništva u Sjedinjenim Državama ono što podstiče inovaciju. Mnogi dobri poslovi – od proizvodnje do prodaje – nastali su iz prodora u inovaciji, naglasio je američki predsednik. Govoreći o obrazovanju, Obama je istakao važnost programa „Trka do vrha“, reforme školstva koja je dovela do porasta standarda obučavanja i učenja u 40 saveznih država. Isto tako, američki predsednik naglasio je da u američkim školama napreduju stotine hiljada učenika koji nisu američki građani, bilo da je reč o deci ilegalnih imigranata, ili onih koji dolaze na – kako je Obama rekao – i dalje najbolje univerzitete na svetu. Obama se osvrnuo na problematični suviše komplikovani poreski zakon, koji treba pojednostaviti, najavio zamrzavanje potrošnje vlade u narednih pet godina, čime bi - kako je rekao - deficit trebalo da se smanji za 400 milijardi dolara tokom naredne decnije i obećao da će staviti veto na svaki zakon u kojem se nalaze posebno izdvojena sredstva za projekte pojedinih zakonodavaca u sredinama koje predstavljaju (earmarks). Pored toga, Obama je naglasio da država jednostavno ne može da izdrži da kontinuirano daje poreske olakšice za dva odsto najbogatijih Amerikanaca i da bi milioneri trebalo da ih se odreknu, ne da bi – kako je rekao - bili kažnjeni zbog svog uspeha, već da bi promovisali uspeh Amerike. Republikanci su ove godine prvi put imali dva odgovora na govor o stanju nacije. U zvaničnom obraćanju republikanaca, kongresmen  iz Viskonsina aopelovao je na smanjenje potrošnje, smanjenje vlade i suočavanje s deficitom. Novi predsednik odbora za budžet predstavničkog doma kritikovao je predsednika Obamu zbog prevelike potrošnje i reforme zdravstvenog sistema, koja je - kako je rekao – povećala troškove osiguranja i ugrozila otvaranje novih radnih mesta. Vrlo sličan Rajanovom, bio je i odgovor koji je u ime pokreta „Čajanka“ iznela članica predstavničkog doma iz države Minesota Bela kuća je saopštila da je sekretar za prirodne resurse  bio jedini član predsednikovog kabineta koji nije prisustvovao govoru o stanju nacije. Administracija po pravilu bira jednog od predsednikovih saradnika koji izostaje kako bi u slučaju katastrofalnog događaja vlada mogla da nastavi da funkcioniše.